Alla lihthanke piirmäära jääv hange „Detailplaneeringute digiteerimine kujule, mis vastaks Riigihalduse ministri 01.11.2019 määrusele Planeeringu vormistamisele ja ülesehitusele esitatavad nõuded “

**VÄIKEHANKE ALUSDOKUMENT**

Väikehange kuulutatakse välja ühes osas ja hõlmab endas järgmisi tegevusi:

Kehtivate ja osaliselt kehtetuks tunnistatud detailplaneeringute paber- ja elektroonsete toimikute digiteerimine määruses nõutud kujule.

Hanke käigus tuleb teostada järgnevad tööd:

* Analüüsi teostamine ja kõigist Saue vallas kehtivatest detailplaneeringutest (nii paberkujul kui ka elektroonsed) ja elektroonse registri korrastamine.
* Nende hulgast hanke käigus teostatavaks digiteerimiseks sobivate toimikute osas valiku tegemine ja digiteerimine vallaametnikelt ja maa-ametist saadud info põhjal ja nende viimine määrusega vastavusse. Kui töö käigus selgub, et mõne planeeringu digiteerimine on ebaproportsionaalselt kallis ja töömahukas, võib selle digiteerimisest loobuda, ja võtta valikust järgmise.

Kriteeriumid, mille alusel valik teha, on välja toodud tabelis Erinevad planeeringu liigid Tabel 3.

Planeeringud jagunevad 13 liiki, mille hulgast tuleb valida digiteerimiseks võimalikult erinevaid. Kohustuslik on viia määrusega vastavusse järgmistele nõuetele vastavad detailplaneeringud:

1. Detailplaneeringud, mis on kehtestatud viimase aasta jooksul;
2. Detailplaneeringud, mis on kehtestatud viimase 5 aasta jooksul;
3. Detailplaneeringud, mis on kehtestatud rohkem kui 5 aasta tagasi;
4. Elamuala planeering (Erineva peamise kavandatud maa sihtotstarbega detailplaneeringuid );
5. Tööstusala planeering (Erineva peamise kavandatud maa sihtotstarbega detailplaneeringuid);
6. Puhkeala planeering (Erineva peamise kavandatud maa sihtotstarbega detailplaneeringuid);
7. Ühe krundi detailplaneering (Varieeruvad detailplaneeringud maa-ala suuruse ja kavandatud kruntide arvu lõikes );
8. Osaliselt kehtetuks tunnistatud detailplaneering;
9. Suurema maa-ala detailplaneering (Varieeruvad detailplaneeringud maa-ala suuruse ja kavandatud kruntide arvu lõikes );
10. Joonised kättesaadavad vaid paberkandjal, tuleb alustada skaneerimist;
11. Joonised kättesaadavad elektroonse pildina (skaneeritud paberilt);
12. Joonised kättesaadavad elektroonse pildina, mille aluseks on masinloetav dokument (näiteks dwg prinditud pdfi);
13. Joonised kättesaadavad masinloetaval kujul ( dwg vms);

Digiteerimise ajakulu ja probleemide kohta tuleb pidada tabelit, kuhu märgitakse

Planeeringu nimetus; Planeeringu number; Kehtestamise aasta; Kruntide arv; Jooniste kuju (paber/pooldigi/digi); Seletuskirja kuju; Kehtestamise otsuse vorm; Ajakulu minutites(15 min täpsusega);Peamine kavandatud sihtotstarve(elamupiirkond, äri, tööstusala, segaotstarve, muu). Esinenud probleemide lühikirjeldus.

Lisainfo: kehtivaid planeeringuid on Saue vallas hetkel ca 500.

Hankija ei eelda antud hanke raames kõigi kehtivateplaneeringute digiteerimist.  Digiteeritava materjali valiku tegemine ja digiteerimistöö teostatakse hanke eeldatava maksumuse piires.

Hanke eeldatav maksumus on 16000 € ilma käibemaksuta. Pakkuja esitab pakkumuse täites Tabel 1.

Tabeli 2 “Töö hinnanguline ajakulu” näidete põhjal saab pakkuja tutvuda tellija poolt testiks teostatud tööde selle osaga, mis hõlmab pabertoimikute digiteerimist.

**Hanke objekti kirjeldus:**

**Pabertoimikute digiteerimine Riigihalduse ministri 01.11.2019 määruses Planeeringu vormistamisele ja ülesehitusele esitatavad nõuded (masinloetavale) kujule.**

Tellija annab teenuseosutajale korrastatud detailplaneeringute toimikud, millel on nimi ja number ja mille kohta on olemas Exceli fail nn planeeringute register (toimikus olevate lehekülgede arv varieerub 20-200 lk, on nii A4 kui ka kuni A0 jooniseid).

Kõiki andmeid peab olema digiteeritud üks kord, et ei tekiks mitut erinevat joonist, mille sisu on sama. Nimetatud nõue kehtib ka muu dokumentatsiooni kohta. Digiteerija peab toimikut läbivaadates tuvastama originaaldokumendid ja digiteerima neid ühekordselt. Juhul kui toimiku vahel on mitu koopiat tuleb digiteerida vaid originaaldokument.

Lisainfo:

Saue valla paberkujul ehitusarhiiv asub aadressil Tule tn 7 Saue linn ja osaliselt Veskitammi 4a Laagri alevik. Saue linnas on pakkujal võimalik soovi korral kasutada kohapeal olemasolevaid digiteerimisvahendeid (A0skänner Canon L36 Scanner ja A3 skänner Utax 3206ci KX).

Tellija loob vajadusel omapoolt failide üleslaadimiseks pilvekeskkonna Microsoft Onedrives, kuhu töö teostaja saab failid laadida. Pakkuja võib töö teostada ka enda vahenditega väljaspool Hankija ruume laadides failid tellija keskkonda. Sellisel juhul tuleb tellijaga kokku leppida paberkaustade  transportimise ja kasutamise kord.

Kõik digiteeritavad detailplaneeringu joonised tuleb viia kujule, mis on sätestatud määruses Planeeringu vormistamisele ja ülesehitusele esitatavad nõuded <https://www.riigiteataja.ee/akt/122102019001> .

**Osaliselt või täielikult masinloetaval kujul olevate detailplaneeringute digiteerimine Planeeringu vormistamisele ja ülesehitusele esitatavad nõuded kujule**

Joonis luuakse algselt masinloetaval kujul (.dwg, vms)failist, kuid mis on koostatud enne määruse kehtima hakkamist ja tuleb nüüd viia vastavusse määrusega;

Joonis luuakse pildifailist (.pdf, .tiff, .png vms, mis võib olla loodud algselt .dwg failist või ka skännitud paberdokumendist)

Joonis luuakse georefereeritud pdfist.

Erineval kujul olevatest joonistest uue faili loomine, mis vastab määruses Planeeringu vormistamisele ja ülesehitusele esitatavad nõuded https://www.riigiteataja.ee/akt/122102019001 kehtestatud nõuetele.

Joonised võivad olla enne digiteerimist joonestustarkvaras vormistatud (dwg vms), vektorkujul pdf formaadis või rasterformaadis (pdf, tiff, png vms).

Kehtestatud jooniste arv varieerub iga toimiku puhul.

Näiteks kehtestatud joonised (põhijoonis, tehnovõrgud vm – vastavalt konkreetse planeeringu dokumentidele). Soovitavad väljundid: georefereeritud pdf-id, jooniste digitaalsed kihid (vastavalt määrusele). Planeeringu vormistamise näidised https://planeerimine.ee/seadus-ja-juhendid/vormistamise-naidised/

Loodavatele kihtidele kehtestatud nõuded on kirjas siin: https://www.riigiteataja.ee/akt/122102019001 kehtestatud nõuetele.

Joonise koostamise sisu: joonise loomine erinevatest failitüüpidest määruses esitatud nõuete kujule.

Planeeringujooniste digitaalsete kihtide moodustamine vastavalt määruse nõuetele.

**Pakkumuse koostamise juhis**

Hankija palub esitada pakkumuse koosseisus: Tabel 1

Töö sisu (kõik dokumendid peavad olema skaneeritud vähemalt kvaliteediga 300dpi)

* ühe lehe A4 digiteerimine (siia alla läheb ka toimiku koost lahtivõtmine osadeks ja hilisem kokkupanek)
* ühe lehe A3 digiteerimine
* ühe lehe suurema kui A3 lehe digiteerimine
* ühe vektorformaadis oleva joonise viimine vastavusse määruses Planeeringu vormistamisele ja ülesehitusele esitatavad nõuded https://www.riigiteataja.ee/akt/122102019001 kehtestatule
* ühe rasterformaadis oleva joonise viimine määrusega vastavusse
* algselt pildifailina oleva ühe .pdf faili (lehekülgede arv ei oma tähtsust) viimine masinloetavale kujule, mõeldud on tekstilist osa, mitte jooniseid.
* analüüsi teostamine ja kõigist Saue valla planeeringutest korrastatud exceli tabeli loomine koostöös vallaga ja nende hulgast digiteerimiseks sobivate osas valiku tegemine vallaametnikelt ja maa-ametist saadud info põhjal (1 tunni konsultatsiooni hind, kehtivaid planeeringuid on ca 500)

ühe planeeringu toimiku digiteermise keskmine hinnanguline ajakulu pabertoimik (toimiku suurus varieerub 20-200 lk vahel)

ühe planeeringu toimiku digiteermise keskmine hinnanguline ajakulu digitaalne toimik (materjal on valla failiserveris või osaliselt maa-ameti avalikul kaardil)

eeldatav projekti kaasatav töötajate arv (vähemalt 3 inimest, kellest vähemalt ühel on detailplaneeringute koostamise kogemus ja vastab Planeerimisseaduse mõttes planeerija mõistele). Projekti kaasatud isikute andmed (Eesnimi Perekonnanimi; haridus või kutse; CAD või GIS kogemus).

* Pakkumuse maksumus kokku

\*transpordi maksumus sisaldub töö hinnas, toimikud asuvad Saue linn Tule tn 7 ja Laagri alevik Veskitammi 4 a)

Teenuste osutamise ajakava hinnanguline tööplaan ja töökorralduse ülevaade ning maksumus, sh inimeste arv, töötundide arv, tunnihind ja maksumus kokku ligikaudselt.

**Nõuded pakkujale:**

* Pakkujal ei tohi esineda Lisas 1 toodud riigihangete seaduse § 95 lõikes 1 ega lõikes 4 sätestatud kõrvaldamise aluseid.
* Pakkujal peab olema varasem detailplaneeringute koostamise kogemus
* Pakkuja peab tagama, et vähemalt üks projektis osaleja on geograafia, arhitektuuri või maastikuarhitektuuri eriala magistritasemele vastava kõrgharidusega või vastutava spetsialisti taseme kutsetunnistusega isik või isik, kellele on antud ruumilise keskkonna planeerija kutse.
* Pakkuja peab tagama, et tellija projektis on kaasatud minimaalselt 3 inimest, kes üksteist asendada suudavad, juhul kui põhitöötaja haigestub oleks talle tagatud asendus. Vähemalt ühel inimesel peab olema CADi ja ühel GISiga töötamise kogemus. Palun tuua pakkumises nimeliselt välja isikud, kes osalevad projektis põhikohaga (vähemalt 1 ) ja kes tema puudumisel asendavad (vähemalt 2)

**Pakkumuste hindamise kriteeriumid:**

* Madalaim hind ehk kogu teenuse madalam kogumaksumus
* Eelnev sarnase töö teostamise kogemus ja kogemus detailplaneeringutega töötamisel, sh nende koostamise kogemus.

Hankija hindab pakkumust majandusliku soodsuse, mitte ainult madala hinna alusel. See tähendab, et hankija võib eelistada ja edukaks tunnistada pakkumust, mis on paremini täitnud eeltoodud kvaliteedikriteeriumid, kuigi on hinnalt mitteolulisel määral kallim.

**Pakkumuse esitamise viis ja tähtaeg**:

* Hinnas sisalduvad teenused
* Kinnitus, et pakkujal ei esine kõrvaldamise aluseid
* Kinnitus, et esitatud pakkumus on jõus vähemalt 30 kalendripäeva
* Eeldatav projekti kaasatav töötajate arv (vähemalt 3 inimest, kellest vähemalt ühel on detailplaneeringute koostamise kogemus ja vastab Planeerimisseaduse mõttes planeerija mõistele ning vähemalt ühel CAD ja ühel GIS iga töötamise kogemus)

Väikehange on esitatud ühes osas :

Pakkumus esitada e-posti aadressile info@sauevald.ee ja koopia merle.kerm@sauevald.ee hiljemalt 23.03.2020 kuupäev  kell 10.00 (k.a).

Lisainfo:  merle.kerm@sauevald.ee

**Küsimused pakkujatele ja läbirääkimised:**

Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.

Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.

*\*Hankija ei avalda pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).*

**Hankemenetluse tulemustest teavitamine:** hankija teavitab hankemenetluse tulemustest kõiki pakkumuse esitanud pakkujaid e-kirja teel.

**Hankelepingu sõlmimine ja tingimused:**

Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.

Hankija sõlmib hanke kohta edukaks tunnistatud pakkujaga hankelepingu lisas 2 toodud kujul.

Lisad:

Maksumus Tabel 1

Näide töö hinnanguline ajakulu pabertoimikute digimisel Tabel 2

Erinevad planeeringu liigid Tabel 3

Lisa 4 – Kõrvaldamise aluste kirjeldus

Saue Vallavalitsus soovib töö teostamise eest tasuda osadena. Tähtajaks, 30.04.2020 peab olema osa töö mahust teostatud ja tellija poolt heakskiidetud. Nimetatud tingimuse mittetäitmisel on tellijal õigus lepingust taganeda ja valida tööde teostamiseks teine teenusepakkuja, et mitte ületada projekti lõpptähtaega. Töö peab lõplikult valmis olema ja tellija poolt heaks kiidetud hiljemalt 20.05.2020 mõlemas osas. Arve peab olema esitatud vallavalitsusele e-arvena hiljemalt 26.05.2020.

**Lisa 4 .Kõrvaldamise alused**

Hankija kõrvaldab hankemenetlusest pakkuja, kellel esinevad järgmised RHS § 95 lõikes 1 esinevad kõrvaldamise alused:

1) keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud kuritegelikus ühenduses osalemise, aususe kohustuse rikkumise või korruptiivse teo, kelmuse, terroriakti toimepaneku või muu terroristliku tegevusega seotud kuriteo või sellele kihutamise, kaasaaitamise või selle katse, rahapesualase süüteo või terrorismi rahastamise eest;

2) keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud riigis ilma seadusliku aluseta viibivale välismaalasele töötamise võimaldamise või välismaalase Eestis töötamise tingimuste rikkumise võimaldamise, sealhulgas seaduses sätestatud töötasu määrast väiksema töötasu maksmise eest;

3) keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud laste tööjõu ebaseadusliku kasutamise või inimkaubandusega seotud teo eest;

4) kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt.

Hankijal on õigus kõrvaldada hankemenetlusest pakkuja, kellel esinevad järgmised RHS § 95 lõikes 4 sätestatud kõrvaldamise alused:

3) kes on pankrotis või likvideerimisel, kelle suhtes on algatatud pankroti- või likvideerimismenetlus, kelle äritegevus on peatatud või kes on muus sellesarnases olukorras tema asukohamaa õigusaktide kohaselt;

8) kes on oluliselt või pidevalt rikkunud eelnevalt sõlmitud hankelepingut või hankelepinguid nii, et rikkumise tulemusena on lepingust taganetud või leping üles öeldud, hinda alandatud, hüvitatud kahju või makstud leppetrahvi;

9) kes on esitanud valeandmeid käesolevas paragrahvis sätestatud hankija kehtestatud kvalifitseerimise tingimustele vastavuse kohta või jätnud need andmed või hankija nõutud täiendavad dokumendid esitamata;

11) keda või kelle haldus-, juhtimis- või järelevalveorgani liiget või muud seaduslikku esindajat on karistatud maksualaste süütegude eest.